25. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ Αριθ. 12440 της 20/21 Μαρτ. 1986  (ΦΕΚ Β΄ 123) Δημοσίευση στην Εφημερίδα της Κυβερνήσεως της από 13.3.86 Ε.Γ.Σ.Σ.Ε. περί καθορισμού συνολικών γενικών κατωτάτων ορίων μισθών και ημερομισθίων όλης της χώρας. Έχοντας υπόψη: 1.Τις διατάξεις του Νόμ. 3239/55 όπως τροποποιηθήκανε και συμπληρωθήκανε από τα Ν.Δ. 3755 / 57, 186/69, 1198/1972 και 73/74. 2.Τη με αριθ. 96462 / 7.8.85 απόφαση του Υπουργού Εργασίας «Για τη μεταβίβαση αρμοδιοτήτων του Υπουργού Εργασίας στο Γενικό Γραμματέα, Προϊσταμένους Δ/νσεων και Υπηρεσιών και Προϊσταμένους Τμημάτων» (ΦΕΚ 487/8/7.8.85), αποφασίζουμε: Να δημοσιευθεί στην Εφημερίδα της Κυβερνήσεως η πιο πάνω ΣΣΕ η οποία μας κατατέθηκε τη 14.3.86 και συντάχθηκε το υπ αριθ. 10 / 86 πρακτικό καταθέσεως, της οποίας το περιεχόμενο έχει ως εξής: ΕΘΝΙΚΗ ΓΕΝΙΚΗ ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ (έτους 1986) Καθορισμός συνολικών γενικών κατωτάτων ορίων μισθών και ημερομισθίων όλης της χώρας και ρύθμιση άλλων θεμάτων. Στην Αθήνα σήμερα την 13.3.86 ημέρα Πέμπτη στην αίθουσα του Εμπορικού Συλλόγου Αθηνών, οδός Μητροπόλεως 52, οι υπογράφοντες: α)Θεόδωρος Παπαλεξόπουλος, Πρόεδρος του Δ.Σ. του Συνδέσμου Ελληνικών Βιομηχανιών, ως εκπρόσωπος αυτού. β)Σπύρος Δεμαρτίνος, Πρόεδρος της Γενικής  Συνομοσπονδίας   Επαγγελματιών   και   Βιοτεχνών (Μετά τη σελ. 130,22) Σελ. 130,23 Τεύχος 1295 – Σελ. 53 Κατώτατα όρια μισθών και ημερομισθίων 15.Δ.γ.25 48 Ελλάδος, ως εκπρόσωπος αυτής. γ)Παναγιώτης Ηλιόπουλος, Πρόεδρος του Εμπορικού Συλλόγου Αθηνών ως κοινός εκπρόσωπος των Εμπορικών Συλλόγων Αθηνών – Θεσ/νίκης και Παν. Μπήτρος, ως Πρόεδρος του Εμπορικού Συλλόγου Πειραιά και εκπρόσωπος αυτού. δ)Γεώργιος Ραυτόπουλος, Πρόεδρος της Γενικής Συνομοσπονδίας Εργατών Ελλάδος, ως εκπρόσωπος αυτής. Όλοι νόμιμα εξουσιοδοτημένοι κατά τις διατάξεις του άρθρ. 7 του Νόμ. 3239/1955 εκτιμώντας την ανάγκη να καταβληθούν το συντομώτερο στους εργαζόμενους που αμείβονται με την Ε.Γ.Σ.Σ.Ε. αυξήσεις αποδοχών για το 1986, συμφωνούν τα ακόλουθα: ΜΕΡΟΣ ΠΡΩΤΟ Αμοιβές – Όρια και συνθήκες εργασίας Άρθρ.1.–Τα συνολικά κατώτατα όρια μισθών και ημερομισθίων, όπως έχουν διαμορφωθεί την 1.9.85 με βάση την Εθνική Γενική Συλλογική Σύμβαση της 19 Ιαν. 1985, αυξάνονται από 1 Ιαν. 1986 κατά ποσοστό 4,5%. Άρθρ.10.–Η ισχύς της παρούσας Εθνικής Γενικής Συλλογικής Σύμβασης Εργασίας αρχίζει από 1 Ιαν. 1986. 15.Δ.γ.25 Κατώτατα όρια μισθών και ημερομισθίων 49 Άρθρ.2.–1.Τα παραπάνω συνολικά γενικά κατώτατα όρια μισθών και ημερομισθίων αναπροσαρμόζονται από την 1.5.1986 και από την 1.9.1986 σύμφωνα με την κοινή απόφαση των Υπουργών Εθνικής Οικονομίας και Οικονομικών αμέσως μετά την έκδοσή της. 2.Για τη χορήγηση της αναπροσαρμογής των μισθών και ημερομισθίων, που προβλέπονται από την παρούσα ΣΣΕ, θα ισχύσουν τα κλιμάκια αποδοχών, που καθορίζονται από την 8418/231/25.1.1984 (τόμ. 2Α σελ. 384,9050) απόφαση του Υπουργού Οικονομικών. Άρθρ.3.–Οι διατάξεις του άρθρ. 3 παρ. 1, 2 και 3 της 1/82 απόφασης του Δευτεροβάθμιου Διοικητικού Διαιτητικού Δικαστηρίου Αθηνών, (ανωτ. αριθ. 20) που προσδιορίζουν το βασικό μισθό, το βασικό ημερομίσθιο και τα διορθωτικά ποσά, εξακολουθούν να ισχύουν. Τα επιδόματα που προβλέπονται από προηγούμενες Εθνικές Γενικές Συλλογικές Συμβάσεις Εργασίας ή όμοιας έκτασης Διαιτητικές αποφάσεις, καθώς και από την παρούσα, υπολογίζονται επί των βασικών μισθών και ημερομισθίων που προβλέπονται από την παραπάνω Διαιτητική απόφαση. Άρθρ.4.–Η συνολική διάρκεια της άδειας μητρότητας των γυναικών που απασχολούνται σε οποιοδήποτε εργοδότη όλης της Χώρας, με σχέση εργασίας ιδιωτικού δικαίου, ορίζεται σε 14 εβδομάδες, από τις οποίες οι 7 χορηγούνται υποχρεωτικά πριν  Σελ. 130,24 Τεύχος 1295 – Σελ. 54 από την πιθανή ημερομηνία τοκετού και οι υπόλοιπες 7 μετά τον τοκετό. Σε περίπτωση που ο τοκετός θα πραγματοποιείται σε χρόνο προγενέστερο από αυτόν που είχε αρχικά πιθανολογηθεί, το υπόλοιπο της άδειας κυοφορίας θα χορηγείται υποχρεωτικά μετά τον τοκετό, ώστε να εξασφαλίζεται χρόνος συνολικής άδειας 14 εβδομάδων. Άρθρ.5.–Χορηγείται επίδομα γάμου 10% για τους εργαζόμενους και 10% για τις εργαζόμενες, που έχουν 3 παιδιά και πάνω ανήλικα ή ενήλικα, που σπουδάζουν και μέχρι του 25 ου  έτους της ηλικίας των και εφόσον δεν έχουν ιδίους πόρους, καθώς και για εκείνους και εκείνες που έχουν σύζυγο συνταξιούχο. Στους εργαζόμενους και εργαζόμενες, που δεν έχουν τις παραπάνω προϋποθέσεις, χορηγείται το επίδομα γάμου με τις προϋποθέσεις που προβλέπονται από τις 10/76, 9/78 και τις 100/79 αποφάσεις ΔΔΔΔ Αθηνών, όπως έχει τούτο ρυθμιστεί με τις διατάξεις του Νόμ. 1414/1984. Άρθρ.6.–Η διάρκεια της εβδομαδιαίας εργασίας των εργαζομένων, που απασχολούνται σε οποιοδήποτε εργοδότη με σχέση εργασίας ιδιωτικού δικαίου όλης της Χώρας, ορίζεται σε 40 ώρες. Οι αποδοχές των εργαζομένων, παρά τον περιορισμό των ωρών εργασίας τους, δεν μειώνονται. Κατά τα λοιπά εφαρμόζονται αναλογικά οι διατάξεις του άρθρ. 9 της 1/1982 απόφασης του ΔΔΔΔ Αθηνών. Άρθρ.7.–Όσες διατάξεις της 1/82 απόφασης του ΔΔΔΔ Αθηνών δεν έχουν καταργηθεί ή τροποποιηθεί, εξακολουθούν να ισχύουν, εφόσον δεν τροποποιούνται με την παρούσα. Διατηρούνται επίσης σε ισχύ οι ευνοϊκότερες από την παρούσα διατάξεις. Άρθρ.8.–Τυχόν ανώτερες από την παρούσα καθοριζόμενες αποδοχές (μισθοί και επιδόματα) ή ευνοϊκότεροι όροι εργασίας, που προβλέπονται από Νόμους, Δ/γματα, Υπουργικές αποφάσεις, Δ.Α., Εσωτερικούς Κανονισμούς, Έθιμα ή από τις ατομικές συμβάσεις εργασίας δεν θίγονται από τις διατάξεις της παρούσας. ΜΕΡΟΣ ΔΕΥΤΕΡΟ Άρθρ.9.–Οι συμβαλλόμενοι συμφωνούν να συναντηθούν πάλι το τελευταίο δεκαήμερο του Απριλίου 1986 και να συνεχίσουν τις διαπραγματεύσεις επί όλων των θεμάτων που έγιναν αντικείμενο συζητήσεων στις συναντήσεις της 6 ης  και 10 ης  Μαρτίου. 